CELEX: 
Language: hu
Date: 2020-10-08 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2019/516 európai parlamenti és tanácsi rendeletnek az egyes ellenőrzési ciklusokban kezelendő kérdések jegyzékének meghatározása tekintetében történő kiegészítéséről

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               A piaci áron számított bruttó nemzeti jövedelem összehangolásáról, valamint a 89/130/EGK, Euratom tanácsi irányelv és az 1287/2003/EK, Euratom tanácsi rendelet hatályon kívül helyezéséről szóló, 2019. március 19-i (EU) 2019/516 európai parlamenti és tanácsi rendelet
                  1
                (GNI-rendelet) 5. cikkének (2) bekezdése felhatalmazza a Bizottságot arra, hogy felhatalmazáson alapuló jogi aktusokat fogadjon el, amelyekben az ESA 2010-vel összhangban meghatározza a GNI-adatok megbízhatóságának, teljeskörűségének és a lehető legnagyobb mértékű összehasonlíthatóságának biztosítása érdekében az egyes ellenőrzési ciklusokban megoldandó kérdések jegyzékét.
            
            
               A kérdések jegyzéke alapján a Bizottság ezt követően végrehajtási jogi aktusok útján meghatározza a tagállamok GNI-adatainak összehasonlíthatóságát, megbízhatóságát és teljeskörűségét javító konkrét intézkedéseket, a GNI-rendelet 5. cikkének (3) bekezdésével összhangban.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               E felhatalmazáson alapuló jogi aktus előkészítése során a Bizottság megfelelő konzultációkat folytatott. A C/2019/3651 bizottsági határozat
                  2
                2. cikke e) pontjának megfelelően konzultációra került sor a bruttó nemzeti jövedelemmel (GNIG) foglalkozó bizottsági szakértői csoporttal. A Bizottság konzultált a makrogazdasági statisztikákat felügyelő igazgatókkal (DMES) és az európai statisztikai rendszer nemzeti statisztikai hivatalainak szakértői csoportjával is. 
            
            
               A Bizottság végül tájékoztatta az Európai Parlamentet és a Tanácsot a konzultációkról.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               E felhatalmazáson alapuló jogi aktus célja, hogy meghatározza azon kérdések jegyzékét, amelyekkel minden ellenőrzési ciklusban foglalkozni kell. 
            
            
               A felhatalmazáson alapuló jogi aktus az Európai Gazdasági Térséget (EGT) érinti, ezért alkalmazása az EGT területét fedi le.
            
            
               A felhatalmazáson alapuló jogi aktusnak nincsenek az Unió költségvetését érintő vonzatai.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2020.10.8.)
            
            
               az (EU) 2019/516 európai parlamenti és tanácsi rendeletnek az egyes ellenőrzési ciklusokban kezelendő kérdések jegyzékének meghatározása tekintetében történő kiegészítéséről
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a piaci áron számított bruttó nemzeti jövedelem összehangolásáról, valamint a 89/130/EGK, Euratom tanácsi irányelv és az 1287/2003/EK, Euratom tanácsi rendelet hatályon kívül helyezéséről szóló, 2019. március 19-i (EU) 2019/516 európai parlamenti és tanácsi rendeletre
                  3
                (GNI-rendelet) és különösen annak 5. cikke (2) bekezdésére.
            
            
               mivel:
            
         
         
            
               (1)A piaci áron számított bruttó nemzeti jövedelemre (GNI) vonatkozó adatoknak megbízhatónak, teljes körűnek és összehasonlíthatónak kell lenniük, és e célból megfelelő intézkedéseket kell megállapítani.
            
            
               (2)A GNI-rendelet 5. cikkének (1) bekezdésével összhangban, valamint a GNI-aggregátumok és összetevőik előállításához használt a források, azok felhasználása, valamint az aggregátumok és összetevőik előállításához használt módszerek az ellenőrzése érdekében a Bizottság a GNI szakértői csoporttal szoros együttműködésben ellenőrzési modellt dolgoz ki. E modellnek figyelembe kell vennie az e felhatalmazáson alapuló rendeletben megállapított kérdések jegyzékét.
            
            
               (3)A GNI-adatok ellenőrzésének folyamata, a korábbi ellenőrzési ciklusokból levont tanulságok, valamint a tagállamok nemzeti számlákkal foglalkozó szakértőitől kapott visszajelzések alapján a Bizottság azonosította a GNI-adatok megbízhatóságának, teljeskörűségének és összehasonlíthatóságának biztosításához szükséges kérdéseket,
            
            
               ELFOGADTA EZT A RENDELETET:
            
            
               1. cikk
            
            
               A GNI-adatok megbízhatóságának, teljeskörűségének és összehasonlíthatóságának biztosítása érdekében az egyes ellenőrzési ciklusokban kezelendő kérdések jegyzékének a következő témákat kell tartalmaznia:
            
            
               –a földrajzi terület meghatározása,
            
            
               –a lakásszolgáltatások becslésének elvei,
            
            
               –a héa-visszatérítések kezelése,
            
            
               –a teljességre vonatkozó intézkedések,
            
            
               –a be nem szedett héa kezelése.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2020.10.8.
            
            
               
                     a Bizottság részéről
               
               
                     elnök
                     Ursula VON DER LEYEN
               
            
         
         
            
                  
                     (1)
                  
                        HL L 91., 2019.3.29., 19. o.
               
               
                  
                     (2)
                  
                        HL C 174., 2019.5.21., 5. o.
               
               
                  
                     (3)
                  
                        HL L 91., 2019.3.29., 19. o.